Torta de queixo

[thumb|dereita|250px|Torta de queixo fresca con [marmelada de amorodos]]
Unha **torta de queixo** (***cheescake*** en inglés) é un doce elaborado principalmente con queixo fresco ou cremoso que, dependendo do seu proceso de elaboración, admite diversos ingredientes. Aínda que a receita estendida hoxe en día é de orixe estadounidense, ten a súa orixe na prehistoria. É unha sobremesa común nos fogares e restaurantes galegos.

## Características 
Basicamente é unha torta que se toma coma sobremesa de textura lixeira e feita con queixo fresco, leite, azucre, ovos e fariña. Todos estes ingredientes mestúranse, colócanse sobre unha base de galleta moída e se enforna durante, aproximadamente, 45 minutos para a cocer. Poden tamén engadirse algúns saborizantes (vainilla ou chocolate) e bagas. Tamén existen receitas frescas que no se meten no forno, consistentes en facer unha crema abrancazada co queixo, o azucre e xelatina que se deita na base de galleta e se mete no frío, cubríndose despois cunha tona de marmelada de froitos do bosque (amorodos, amoras, arandos, framboesas...).

Existen diferentes derivados co sabor da torta, coma iogur€s, xeados, brownies e galletas.

## Historia 
Unha antiga forma da torta de queixo podería ter sido un prato moi popular na Antiga Grecia, incluso antes da adopción romana do prato coa conquista de Grecia. A mención escrita máis temperá dunha torta de queixo é a dun médico grego Aegimus, que escribiu un libro sobre a arte de facer queixo (πλακουντοποιικόν σύγγραμμα—*plakountopoiikon suggramma*).Catón o Vello, no seu manual *De Agri Cultura* (tamén chamado de *De Re Rustica*) inclúe receitas de tres tortas para usos relixiosos:* libum*, *savillum* e *placenta*. Das tres, *placenta* é máis semellante á maioría das tortas de queixo modernas, cunha codia que se prepara e se coce por separado. Cómpre sinalar que malia que estas primeiras formas recibiron o nome de "tortas de queixo", diferían moito en sabor e consistencia da contemporánea.

A torta de queixo deuse a coñecer a través do tempo, xa que formaron parte do menú que degustaron (pastel proteico a base de queixo); dos atletas que participaron nos primeiros xogos olímpicos da historia, que tiveron lugar no ano 776 antes de Cristo. A exquisita torta espallouse a través de Europa despois de que os romanos conquistaron Grecia.

Porén, a fabricación de queixo remóntase até o 2000 a. C, os antropólogos atoparon moldes de queixo que datan dese período. 
Mentres o imperio avanzaba sobre os distintos países, os colonizadores ían descubrindo que a elaboración do queixo era algo común a todos os pobos, e incorporaban novas técnicas culinarias que aplicaban para recrear a torta de queixo enriquecéndoa con diferentes combinacións.

Integrado definitivamente o patrimonio gastronómico europeo, esta sobremesa cruzou o atlántico co fluxo de inmigrantes que chegaron aos Estados Unidos na procura de mellores condicións de vida. En 1872 un queixeiro norteamericano ao intentar copiar o *neufchâtel*, un queixo de orixe francesa, terminou creando un queixo cremoso que co tempo daría lugar ao nacemento do famoso queixo philadelphia, co que se fabrica a torta.

## Galería de imaxes 

Ficheiro:01 Die Mutter aller Kuchen Käsekuchen.jpg|thumb|220px|Cacho de torta de queixo caseira con anacos de pexego.
Ficheiro:Lemoncheesecake-Slice.jpg|Cacho de torta de queixo e limón.
Ficheiro:Almond Cheesecake.jpg|Torta de queixo con améndoas.
Ficheiro:blueberrycheesecake2.jpg|Torta de queixo con arandos.
Ficheiro:Japanese Cheesecake.jpg|Torta de queixo xaponesa.
Ficheiro:Cheescake with couscous.jpg|Torta de queixo con cuscús.

## Notas 
## Véxase tamén 
### Ligazóns externas 
* Receita de torta de queixo no blog *Un cachiño doce*. 
* Receitas para elaborar diferentes tipos de tortas de queixo.